Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br.: 87/08, 86/09, 92/10, 105/10, 90/11, 5/12, 16/12, 86/12, 126/12. – pročišćeni tekst, 94/13, 152/14, 7/17, 68/18, 98/19 i 64/20), **Osnovna škola Sidonije Rubido Erdödy, Gornja Rijeka, Jablanova 1**, **48268 Gornja Rijeka,** raspisuje

**N A T J E Č A J**

**za radna mjesta**

 **1) učitelj/ica informatike** **(rad u MŠ Gornja Rijeka, PŠ Hižanovec, PŠ Kolarec)**–neodređeno, nepuno radno vrijeme -28 sati tjedno, 1 izvršitelj/ica.

 **2) učitelj/ica hrvatskoga jezika (rad u MŠ Gornja Rijeka)**-neodređeno, nepuno radno vrijeme-20 sati tjedno, 1 izvršitelj/ica.

**Opći i posebni uvjeti:** prema Zakonu o odgoju i obrazovanju u osnovnoj i srednjoj školi („Narodne novine“ br.: 87/08, 86/09, 92/10, 105/10, 90/11, 5/12, 16/12, 86/12, 126/12. – pročišćeni tekst, 94/13, 152/14, 7/17, 68/18, 98/19 i 64/20) i Pravilniku o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ br.: 6/19 i 75/20).

**Uz pisanu prijavu na natječaj kandidat/i/kinje su dužni priložiti:**

* životopis,
* dokaz o vrsti i stupnju stručne spreme (preslik),
* domovnicu (preslik) ili elektronički zapis iz knjige državljana,
* uvjerenje da se protiv kandidata ne vodi kazneni postupak (preslik) ili elektronički zapis - ne starije od dana objave natječaja,
* potvrdu Hrvatskog zavoda za mirovinsko osiguranje o podacima evidentiranim u matičnoj evidenciji Zavoda (preslik) ili elektronički zapis-ne stariju od dana objave natječaja.

Prije sklapanja ugovora o radu izabrani kandidat/kinja dužan je predočiti tražene priloge u originalu ili ovjerenom presliku.

Kandidat/kinja iz članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br.: 121/2017 i 98/19) koji ostvaruje pravo prednosti pri zapošljavanju dužan je uz prijavu na natječaj priložiti sve dokaze o ispunjavanju traženih uvjeta iz natječaja, te dostaviti i dokaze iz stavka 1. članka 103. navedenog Zakona u svrhu ostvarivanja prava prednosti pri zapošljavanju - poveznica na internetsku stranicu Ministarstva hrvatskih branitelja RH na kojoj su navedeni dokazi potrebni za ostvarivanje prava prednosti pri zapošljavanju je: <https://branitelji.gov.hr/zaposljavanje-843/843>

Kandidat/kinja koji ostvaruje pravo prednosti pri zapošljavanju prema drugim posebnim zakonima, dužan je u prijavi na natječaj pozvati se na to pravo, te uz prijavu na natječaj priložiti sve dokaze o ispunjavanju traženih uvjeta iz natječaja i propisanu dokumentaciju prema posebnom zakonu.

Kandidat/i/kinje koji su pravodobno dostavili potpunu prijavu sa svim prilozima i ispunjavaju uvjete natječaja dužni su pristupiti procjeni odnosno testiranju prema Pravilniku o postupku zapošljavanja te procjeni i vrednovanju kandidata za zapošljavanje:<http://os-srerdody-gornjarijeka.skole.hr/upload/os-srerdody-gornjarijeka/images/static3/748/attachment/PRAVILNIK_O_POSTUPKU_ZAPOSLJAVANJA....pdf>

Način testiranja, te vrijeme i mjesto održavanja testiranja bit će objavljeni na mrežnoj stranici Osnovne škole Sidonije Rubido Erdödy.

U prijavi su kandidat/i/kinje dužni navesti adresu odnosno e-mail adresu na koju će im biti dostavljena obavijest o datumu i vremenu procjene odnosno testiranja.

Ako kandidat/kinja ne pristupi procjeni odnosno testiranju smatra se da je odustao/la od prijave na natječaj.

**Rok za podnošenje pisanih prijava**: osam (8) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje (Ispostava Križevci), te mrežnoj stranici i oglasnim pločama škole.

Na natječaj se mogu javiti osobe oba spola.

Pisane prijave s traženom dokumentacijom dostaviti osobno ili poštom na adresu: **Osnovna škola Sidonije Rubido Erdödy, Gornja Rijeka, Jablanova 1**, **48268 Gornja Rijeka**, ***s naznakom: „za natječaj“.***

Nepotpune i nepravovremene prijave neće se razmatrati.

O rezultatima natječaja kandidat/i/kinje će biti obaviješteni na isti način i u istom roku putem mrežne stranice škole.

Podnošenjem prijave na natječaj kandidat/i/kinje su izričito suglasn/i/e da Osnovna škola Sidonije Rubido Erdödy, Gornja Rijeka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Natječaj je objavljen dana **28. listopada 2020.** na mrežnim stranicama i oglasnoj ploči Hrvatskog zavoda za zapošljavanje (Ispostava Križevci), te mrežnoj stranici i oglasnim pločama škole.

KLASA: 100-01/20-01/05

URBROJ: 2137-45-01-20-2 Ravnatelj:

Gornja Rijeka, 28. listopada 2020. Darko Zvonar, dipl. učitelj